लिवाली के दम पर सेंसेक्स, निफ्टी में तेजी  
एशियाई बाजारों में तेजी के रुख के बीच फंडों और छोटे निवेशकों की लिवाली से बंबई स्टॉक एक्सचेंज का सेंसेक्स 163 अंक की बढ़त के साथ खुला।
एशियाई बाजारों में तेजी के रुख के बीच फंडों और छोटे निवेशकों की लिवाली से बंबई स्टॉक एक्सचेंज का सेंसेक्स 163 अंक की बढ़त के साथ खुला। 30 शेयरों वाला सेंसेक्स 163.56 अंक मजबूत होकर 18,208.20 अंक पर खुला। गुरुवार को यह 197.40 अंक की बढ़त के साथ बंद हुआ था।  इसी तरह, नेशनल स्टॉक एक्सचेंज का निफ्टी भी 43.65 अंक मजबूत होकर 5,456 अंक पर खुला। ब्रोकरों ने कहा कि रीयल्टी, बैंकिंग, तेल एवं गैस और धातु शेयरों में लिवाली दर्ज की गई। इसके अलावा, अन्य एशियाई बाजारों में तेजी के रुख से भी घरेलू बाजार की धारणा को बल मिला।